Adam Neumann , stofnandi og fyrrum forstjóri WeWork , virðist af lýsingum að dæma vera ansi skrautlegur persónuleiki . Aðsend mynd Natalie Sojka , einn af hluthöfum bandaríska fyrirtækisins WeWork , hefur höfðað dómsmál gegn fyrirtækinu . Er málsóknin tilkomin vegna 1,7 milljarða dollara greiðslu Softbank til Adam Neumann , stofnanda og fyrrum forstjóra fyrirtækisins . Umrædd greiðsla var partur af björgunarpakka frá japanska fjárfestingabankanum . BBC greinir frá þessu . Líkt og Viðskiptablaðið hefur fjallað um þá er saga fyrrum forstjórans ansi litrík . Hann hröklaðist úr starfi forstjóra eftir að hver skandallinn rak annan og er honum að mörgu leyti kennt um vandræði fyrirtækisins . Ofangreindur hluthafi telur greiðsluna til Neumann vera „ óviðeigandi “ og segir Neumann og Softbank hafa misnotað aðstöðu sína með því að nýta meirihlutaeigu sína í fyrirtækinu til þess að ganga frá samningnum , á kostnað smærri hluthafa . WeWork hafnar þessum ásökunum og segir þær með öllu innistæðulausar .